ระวัง!ข่าวขาย KTB 20 บาท
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 8 ก.ย. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 8 ก.ย. 2553
โดย...นายกระทิง &amp; หญิงฟลอร์
...ดัชนีตลาดพักตัวจากที่ขึ้นมาติดต่อกันหลายวัน และหุ้น ปตท. (PTT) แขวน XD วันแรกช่วยกดดัชนีร่วงปิด 923.89 จุด ร่วง 7.63 จุด มูลค่าซื้อขายหนาแน่น 48,848 ล้านบาท 
...ต่างชาติขาย 509 ล้านบาท สถาบันกองทุน และพอร์ต บล.ช่วยขาย 
...หุ้น PTT ปันผล 4.75 บาท แต่ราคาร่วงเกิน 2 เท่า ท้ายตลาดสิงห์เดย์เทรดมอบตัว พาหุ้นคอหักปักลง 10 บาท 
...แบงก์กรุงไทย (KTB) แค่มีข่าวกองทุนฟื้นฟูฯ ขายหุ้น 55% ราคา 20 บาท ก็วิ่งทะลุเป้า 16 บาท งานนี้รายใหญ่ “ออกข่าวออกของ” ส่งมอบจบรอบเรียบร้อย ถ้าโชคดีมีแถม 12 บาท ... ใครทะเล่อทะล่าเข้าไปเก็งกำไรกองทุนฟื้นฟูฯ ขายหุ้น 20 บาท ต้องระวัง เพราะตอนนี้ยังไม่รู้จะขายใคร ยังหาคนซื้อไม่ได้ ... “เสี่ย อย.” ย้ำ มองตัว KTB แล้วรายงานตัว TMB เป้าหมายเดิมยังอยู่
...หุ้น CGS (คันทรี่ กรุ๊ป) บวกขึ้นมายืนปิด 1 บาท ฉลองมูลค่าซื้อขาย 7,000 ล้านบาท สร้างประวัติศาสตร์สูงสุดตั้งแต่ตั้งบริษัท 
...เหล็ก “ไทยง้วน” (TYM) เขย่าวอลุมท้ายตลาด ทั้งราคามูลค่าซื้อขายบวมแบบนี้ ไม่รู้ไปต่อได้สักกี่น้ำ ... ส่วนจีสตีล (GSTEEL) ใครที่คิดซื้อต่ำกว่า 57 สตางค์ ไม่ง่าย เพราะตั้งแต่ติดเกณฑ์วางเงินสด (แคชบาลานซ์) ราคาแข็งโป๊กแถวนี้ 5758 สตางค์ 
...กลุ่มสื่อสารยังต้องลุ้น วันที่ 8 ก.ย. เวลา 14.00 น. ศาลปกครองกลางนัดฟังคำสั่งว่าจะรับคุ้มครองชั่วคราว 3จี หรือไม่
...น้องใหม่ “กันกุล เอ็นจิเนียริ่ง” ผู้ผลิตและจัดหาอุปกรณ์ระบบไฟฟ้าให้ภาครัฐ กดปุ่มพร้อมขายหุ้นใน SET เดือน ต.ค.นี้ มี บล.ทิสโก้ เป็นที่ปรึกษาและแกนนำขายหุ้น